Direktiva Sveta

z dne 21. maja 1973

o spremembi Direktive z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

(73/146/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ob upoštevanju mnenja Ekonomsko-socialnega odbora,

ker člen 2 Direktive Sveta z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi [1], nazadnje spremenjene z Direktivo z dne 22. marca 1971 [2], razvršča vnetljive tekočine glede na njihovo plamenišče; ker se zaradi pomanjkanja postopkov za izvajanje preskusnih metod, ki se uporabljajo za določanje plamenišča, zdi priporočljivo uporabiti enake analizne metode, kakršne so določene z mednarodnimi sporazumi o prevozu nevarnega blaga;

ker je zaradi tehničnega napredka potrebno hitro prilagajanje tehničnih zahtev, določenih z direktivami o nevarnih snoveh in pripravkih; ker je, da se pospeši sprejetje potrebnih ukrepov, treba vzpostaviti sistem, ki omogoča tesno sodelovanje med državami članicami in Komisijo z Odborom za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki;

ker Priloga I k Direktivi Sveta z dne 27. junija 1967 vsebuje seznam nevarnih snovi, razvrščenih glede na vrstno število elementa, ki določa zanje najznačilnejše lastnosti, in metode označevanja posamezne snovi v obliki sklicevanja na priloge II, III in IV;

ker je pregled seznama nevarnih snovi pokazal, da je potrebna prilagoditev glede na najnovejša tehnološka in znanstvena dognanja; ker je bilo ugotovljeno, da kemične formule ali oznake nekaterih nevarnih snovi niso točno zapisane; ker je treba ta seznam popraviti;

ker se zdi potrebno priložiti opisni seznam posameznih prisotnih tveganj,

SPREJEL NASLEDNJO DIREKTIVO:

Člen 1

Direktiva Sveta z dne 27. junija 1967 se spremeni v skladu s spodaj navedenimi členi.

Člen 2

V italijanskem besedilu se besede "punto di scintilla" nadomestijo z besedami "punto di infiammabilitá".

Člen 3

"3. Plamenišče vnetljivih tekočih snovi in pripravkov iz pododstavkov 2(c) in (d) se določi skladno z metodami in napravami iz Priloge V."

Člen 4

"4. Vendar pa v obdobju treh let od notifikacije te direktive in z odstopanjem od določb tega člena Danska, Irska in Združeno kraljestvo na svojem ozemlju lahko dovolijo trženje nevarnih snovi, katerih embalaža in oznake so v skladu s pogoji, veljavnimi na njihovem ozemlju na dan pristopa."

Člen 5

"Člen 8a

Spremembe, potrebne za prilagoditev prilog tehničnemu napredku, se sprejmejo po postopku iz člena 8(c).

Člen 8b

1. Ustanovi se Odbor za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki, v nadaljevanju "odbor", ki ga sestavljajo predstavniki držav članic pod predsedstvom predstavnika Komisije.

2. Odbor sprejme svoj poslovnik.

Člen 8c

1. Pri sklicevanju na postopek iz tega člena predsednik predloži zadevo odboru na lastno pobudo ali na zahtevo predstavnika države članice.

2. Predstavnik Komisije predloži odboru osnutek ukrepov, ki jih je treba sprejeti. Odbor da mnenje o osnutku v roku, ki ga določi predsednik glede na nujnost zadeve. Večina 41 glasov zadošča za sklep, glasovi držav članic se ponderirajo v skladu s pododstavkom 2 člena 148 Pogodbe. Predsednik ne glasuje.

3. (a) Komisija sprejme predvidene ukrepe, če so ti v skladu z mnenjem odbora.

(b) Če odbor ne doseže dogovora glede predvidenih ukrepov ali če ne da mnenja, Komisija nemudoma predloži Svetu predlog o ukrepih, ki jih je treba sprejeti. Svet odloča s kvalificirano večino.

(c) Če Svet v treh mesecih potem, ko mu je bila zadeva predložena, ne sprejme nobenega sklepa, predlagane ukrepe sprejme Komisija."

Člen 6

Priloge od I do IV se nadomestijo z novimi prilogami od I do IV, priloženimi k tej direktivi.

Člen 7

Vstavi se Priloga V, priloženak tej direktivi.

Normativi in metode, na katere se sklicuje ta priloga, so enaki tistim, ki veljajo na dan obvestila o tej direktivi državam članicam.

Člen 8

1. Države članice sprejmejo ukrepe, potrebne za uskladitev s to direktivo, v šestih mesecih od objave in o tem takoj obvestijo Komisijo.

2. Države članice zagotovijo, da se besedila temeljnih predpisov nacionalne zakonodaje, sprejetih na področju, ki ga ureja ta direktiva, predložijo Komisiji.

Člen 9

Ta direktiva je naslovljena na države članice.

V Bruslju, 21. maja 1973

Za Svet

Predsednik

E. Glinne

[1] UL 196, 16.8.1967, str. 1.

[2] UL L 74, 29.3.1971, str. 15.

--------------------------------------------------

PRILOGA I

Seznam nevarnih snovi, razščenih glede na atomsko število elementa, ki je najznačilnejši za lastnosti snovi

Glej: Direktivo Komisije 93/72/EGS, UL L 258, 16.10.1993, str. 30.

--------------------------------------------------

PRILOGA II

Simboli in napisi za opozarjanje na nevarnost za nevarne snovi in pripravke

Glej: Direktivo Komisije 2001/59/ES, UL L 225, 21.8.2001, str. 80.

--------------------------------------------------

PRILOGA III

Narava posebnih tveganj, pripisanih nevarnim snovem in pripravkom

Glej: Direktivo Komisije 2001/59/ES, UL L 225, 21.8.2001, str. 85.

--------------------------------------------------

PRILOGA IV

Varnostni nasveti za nevarne snovi in pripravke

Glej: Direktivo Komisije 2001/59/ES, UL L 225, 21.8.2001, str. 123.

--------------------------------------------------

PRILOGA V

Priloga k Direktivi Komisije 92/69/EGS z dne 31. julija 1992 o sedemnajsti prilagoditvi tehničnemu napredku Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi

Glej: Direktivo Komisije 1992/69/EGS, UL L 383, 29.12.1992, str. 1.

--------------------------------------------------